ddrg/super_eurlex huggingface dataset:
opfordrer Kommissionen til at oprette et europæisk agentur for turisme i den næste FFR og til at udarbejde en kortsigtet løsning ved at oprette en afdeling for turisme i et af de eksisterende forvaltningsorganer, navnlig Forvaltningsorganet for SMV'er (EASME) eller det kommende Europæiske Forvaltningsorgan for Sundhed og Det Digitale Område;

det europæiske agentur for turisme bør bl.a. være ansvarligt for at:

— give EU og dets medlemsstater et faktuelt overblik og data til de politiske beslutningstagere, der sætter dem i stand til at udarbejde velfunderede strategier baseret på indsamlede og analyserede turismedata, herunder om de mulige sociale, økonomiske og miljømæssige virkninger af disse

— drive en krisestyringsmekanisme for at sikre, at turistsektoren er tilstrækkeligt forberedt på fremtidige kriser, hvor de nationale reaktioner har vist sig at være utilstrækkelige

— yde teknisk og administrativ støtte til mikrovirksomheder og SMV'er for at øge deres muligheder for at få adgang til og gøre brug af EU-finansiering og finansielle instrumenter

— støtte turismeøkosystemet ved f.eks. at udveksle god praksis med henblik på at træffe informerede beslutninger om forbedring af turismepolitikkerne
67.

opfordrer Kommissionen og medlemsstaterne til at fremme konkurrencedygtige markeder, samtidig med at de europæiske virksomheder styrkes, og til at støtte udviklingen af europæiske cloududbud; påskønner initiativerne fra European Cloud Federation, såsom en europæisk alliance for industrielle data og cloud- og finansieringsinitiativer, samt GAIA-X-projektet, der har til formål at udvikle en samlet datainfrastruktur og skabe et økosystem, der muliggør skalerbarhed, interoperabilitet og selvbestemmelse for dataleverandører gennem design for at sikre organisationers eller enkeltpersoners selvbestemmelse for så vidt angår kontrollen over egne data; støtter konkurrencedygtige EU-markeder inden for områderne IaaS, PaaS og SaaS og i forbindelse med udvikling af special- og nichecloudtjenester og -applikationer; opfordrer indtrængende Kommissionen til fortsat at være på vagt over for ethvert potentielt misbrug af markedsstyrke fra dominerende aktørers side, der opererer på oligopolistiske markeder i Unionen, som kan hæmme konkurrencen eller forbrugernes valgmuligheder; understreger, at cloudinfrastrukturer bør være baseret på principperne om tillid, åbenhed, sikkerhed, interoperabilitet og portabilitet; understreger, at principperne om dataportabilitet i nødvendigt omfang bør overvinde forskelle i IT-udbydernes infrastruktur og praksis for at sikre, at brugernes data overføres effektivt; påpeger, at brugere måske ikke bevarer nøjagtig samme konfiguration og service, når de porterer deres data fra en leverandør til en anden;
25.

konstaterer med tilfredshed, at der er opnået enighed i trilogen om Fonden for Retfærdig Omstilling, herunder om tildeling af yderligere midler fra Next Generation EU og om de to ekstra søjler i mekanismen for retfærdig omstilling, navnlig en dedikeret ordning under InvestEU og en offentlig lånefacilitet, hvilke vil bidrage til at afbøde de socioøkonomiske virkninger af omstillingen til klimaneutralitet for de mest sårbare regioner i EU; understreger, at Fonden for Retfærdig Omstilling vil være et nyt redskab til at støtte de territorier, der er mest berørt af omstillingen til klimaneutralitet, og til at forebygge, at regionale forskelle vokser; beklager imidlertid, at det supplerende beløb, som Kommissionen har foreslået, er blevet skåret ned med to tredjedele — fra 30 til 10 mia. EUR — i Rådets aftale om Next Generation EU; understreger, at disse nedskæringer er skadelige for opfyldelsen af fondens centrale mål og skaber et supplerende pres på de nationale budgetter; opfordrer medlemsstaterne til at programmere fondene så hurtigt som muligt og opfordrer de berørte medlemsstater til at tage særligt hensyn til regionerne i den yderste periferi i forbindelse med fordelingen af midlerne, da disse er stærkt berørt af klimaændringerne og er udsat for naturkatastrofer såsom cykloner, vulkanudbrud og tørke samt oversvømmelser og stigende vandstande;
33.

understreger, at det for at fremskynde udviklingen af den cirkulære økonomi inden for fiskeri- og akvakultursektoren er af afgørende betydning at planlægge fremtidige lovgivningsmæssige løsninger på problemet med indsamling og bortskaffelse af havaffald i forbindelse med den europæiske grønne pagt; opfordrer hvad det angår indtrængende medlemsstaterne til hurtigt at følge op på fastsættelsen af nationale minimumsindsamlingsrater for fiskeredskaber, der indeholder plast, som aftalt i direktivet om engangsplast; opfordrer Kommissionen til at følge op på, hvorvidt disse nationale planer fører til en stigning i indsamlingen og genanvendelsen af fiskeredskaber sammenlignet med de nuværende niveauer, og til i denne forbindelse at udarbejde en passende og ambitiøs plan til støtte for udviklingen af en cirkulær økonomi i fiskerisektoren; fremhæver, at der findes et marked for genanvendte fiskeredskaber, hvilket giver mulighed for at gøre brugen af genanvendt materiale til et lovkrav sammen med Den Europæiske Hav-, Fiskeri- og Akvakulturfonds bestemmelser om programmering for delt forvaltning, hvilket vil udgøre et vigtigt incitament for fiskerne og en måde, hvorpå værdien af deres bidrag til genanvendelse kan ses;
51.

minder om betydningen af at sikre journalistik af høj kvalitet og øge mediekendskabet for at sikre, at demokratiet fungerer i Albanien, og for at bekæmpe desinformation, hadefuld tale og falske nyheder; opfordrer Tjenesten for EU's Optræden Udadtil (EU-Udenrigstjenesten) og Kommissionen til at forbedre koordineringen og imødegå desinformation og hybride trusler, der søger at undergrave EU-perspektivet, ved mere strategisk at understrege EU's relevans for borgerne på Vestbalkan, og opfordrer dem indtrængende til at fremme oprettelsen af et ekspertisecenter med fokus på Balkan til bekæmpelse af desinformation;
25.

opfordrer tilsynsmyndighederne til at evaluere gennemførelsen af artikel 25 om databeskyttelse gennem design og databeskyttelse gennem standardindstillinger, navnlig med henblik på at sikre de tekniske og operationelle foranstaltninger, der er nødvendige til at gennemføre principperne om dataminimering og formålsbegrænsning, og til at fastslå den virkning, som bestemmelsen indtil videre har haft på virksomheder, der producerer databehandlingsteknologi; glæder sig over, at Databeskyttelsesrådet i oktober 2020 vedtog retningslinje 04/2019 om artikel 25 om databeskyttelse gennem design og databeskyttelse gennem indstillinger for at bidrage til begrebernes juridiske klarhed; opfordrer tilsynsmyndighederne til også at undersøge passende brug af standardindstillinger, jf. artikel 25, stk. 2, herunder fra større onlinetjenesteudbyderes side; anbefaler, at Det Europæiske Databeskyttelsesråd vedtager retningslinjer for, på hvilke specifikke betingelser og i hvilke (kategorier af) tilfælde, IKT-producenter skal betragtes som dataansvarlige i henhold til artikel 4, stk. 7, i den generelle forordning om databeskyttelse, i den forstand, at de afgør, med hvilke hjælpemiddel der foretages behandling af personoplysninger; påpeger, at databeskyttelsen stadig i vid udstrækning afhænger af manuelle opgaver og tilfældige formater og plages af inkompatible systemer; opfordrer Det Europæiske Databeskyttelsesråd til at udarbejde retningslinjer, der bidrager til at gennemføre databeskyttelseskrav i praksis, herunder standarder for konsekvensanalyser vedrørende databeskyttelse (artikel 35), databeskyttelse gennem design og databeskyttelses gennem standardindstillinger (artikel 25), oplysninger til registrerede (artikel 12-14), udøvelse af registreredes rettigheder (artikel 15-18 og 20-21) og fortegnelser over behandlingsaktiviteter (artikel 30); opfordrer Det Europæiske Databeskyttelsesråd til at sikre, at sådanne retningslinjer er nemme at anvende og også at muliggøre maskine-til-maskine-kommunikation mellem registrerede, dataansvarlige og databeskyttelsesmyndigheder (automatiseret databeskyttelse); opfordrer Kommissionen til at udvikle de maskinlæsbare ikoner, jf. artikel 12, stk. 8, til oplysning af registrerede i tæt samarbejde med Det Europæiske Databeskyttelsesråd; opfordrer Det Europæiske Databeskyttelsesråd og tilsynsmyndighederne til at fuldt ud at udnytte artikel 21, stk. 5, om automatiske midler til at gøre indsigelse mod behandling af personoplysninger;
9.

understreger, at Kommissionen er forpligtet til straks at underrette Europa-Parlamentet og Rådet om enhver meddelelse, der sendes til medlemsstaterne, hvis den har rimelig grund til at mene, at betingelserne for vedtagelse af de foranstaltninger, der er fastsat i forordningen, er opfyldt; bemærker med skuffelse, at medlemsstaterne ikke har modtaget nogen skriftlige meddelelser siden forordningens ikrafttræden, til trods for at der er mange bekymringer over de overtrædelser af retsstatsprincippet, der er konstateret i Kommissionens rapport om retsstatssituationen 2020, som har en indvirkning på den forsvarlige økonomiske forvaltning af Unionens budget, og som fortsat ikke er løst af medlemsstaterne; bemærker, at de andre procedurer, der er fastsat i EU-lovgivningen, ikke giver Kommissionen mulighed for at beskytte Unionens budget mere effektivt;
10.

mener, at den midlertidige tilpasning af dette års cyklus ikke kan tilsidesætte det europæiske semesters oprindelige formål og funktion og ikke må hæmme dets videre udvikling; minder om, at det europæiske semester er en veletableret ramme for EU-medlemsstaterne til at koordinere deres budget-, økonomi-, social- og beskæftigelsespolitikker, og at der efter covid-19-krisen mere end nogensinde vil være behov for et fungerende europæisk semester for at koordinere disse politikker i hele Den Europæiske Union, men bemærker også, at semestret siden begyndelsen er blevet udvidet til bl.a. at omfatte spørgsmål vedrørende den finansielle sektor og beskatning samt FN's mål for bæredygtig udvikling i det europæiske semester under behørig hensyntagen til verdens befolkning i vores økonomiske politik; bemærker, at EU for yderligere at styrke den økonomiske og sociale resiliens skal leve op til principperne i den europæiske søjle for sociale rettigheder; minder om, at fremme af stærkere og bæredygtig vækst på en bæredygtig måde betyder at fremme ansvarlige finanspolitikker, strukturreformer, effektive investeringer samt digital, grøn og retfærdig omstilling; opfordrer medlemsstaterne og Kommissionen til at finde en passende balance mellem fremme af bæredygtige, vækstfremmende offentlige og private investeringer og strukturreformer i genopretningsplanerne;
16.

mener, at CO 2 -grænsetilpasningsmekanismen skal opkræve afgifter for kulstofindholdet i importen på en måde, der afspejler de kulstofomkostninger, som EU's producenter betaler, for at imødegå den potentielle risiko for kulstoflækage, samtidig med at WTO's regler overholdes; understreger, at CO 2 -prissætning inden for rammerne af CO 2 -grænsetilpasningsmekanismen bør afspejle den dynamiske udvikling i EU-emissionskvoternes pris under EU's emissionshandelssystem (EU ETS), samtidig med at man sikrer forudsigelighed og mindre volatilitet i CO 2 -priserne; mener, at importører bør købe kvoter fra en separat pulje af kvoter til EU ETS, hvis CO 2 -pris svarer til CO 2 -prisen på transaktionsdagen i EU ETS; understreger, at indførelsen af CO 2 -grænsetilpasningsmekanismen kun er en af foranstaltningerne i forbindelse med gennemførelsen af målene i den europæiske grønne pagt og også skal ledsages af de nødvendige foranstaltninger i sektorer, der ikke er omfattet af ETS, samt en ambitiøs reform af EU ETS for at sikre, at der opnås en meningsfuld CO 2 -prissætning, der fuldt ud overholder princippet om, at forureneren betaler, og for at bidrage til den nødvendige reduktion af drivhusgasemissioner i overensstemmelse med EU's opdaterede 2030-klimamål og 2050-målet om nulemission af drivhusgasser, herunder ved at tage fat på den lineære reduktionsfaktor, fastsættelse af et nyt grundlag for loftet og vurdering af det potentielle behov for en minimumspris for kuldioxid;
L.

der henviser til, at Human Rights Watch den 19. marts 2021 rapporterede, at aserbajdsjanske sikkerhedsstyrker og væbnede styrker havde mishandlet armenske krigsfanger og udsat dem for grusom og nedværdigende behandling og tortur, enten da de blev taget til fange, under deres overførsel eller under varetægtsfængslingen i forskellige tilbageholdelsesfaciliteter; der henviser til, at de aserbajdsjanske styrker har anvendt vold i forbindelse med tilbageholdelsen af civile og har udsat dem for tortur og umenneskelige og nedværdigende fængselsforhold, hvilket har ført til, at mindst to tilbageholdte er døde i aserbajdsjansk fangenskab; der henviser til, at de aserbajdsjanske styrker tilbageholdt disse civile, selv om der ikke var beviser for, at de udgjorde en sikkerhedstrussel, der kunne retfærdiggøre deres tilbageholdelse i henhold til den humanitære folkeret; der henviser til, at Aserbajdsjan afviser beskyldningerne om, at armenske krigsfanger har været udsat for en behandling, der er i strid med Genèvekonventionerne;
minder om, at artikel 18, stk. 4, litra q), i forordningen om genoprettelses- og resiliensfaciliteten fastsætter, at nationale genopretnings- og resiliensplaner bør indeholde »en sammenfatning af høringsprocessen, der er gennemført i overensstemmelse med de nationale retlige rammer, med lokale og regionale myndigheder, arbejdsmarkedets parter, civilsamfundsorganisationer, ungdomsorganisationer og andre relevante interessenter, og hvordan interessenternes input afspejles i genopretnings- og resiliensplanen«; opfordrer Kommissionen til at tilskynde medlemsstaterne til at høre alle nationale interessenter og til at sikre, at civilsamfundet og de lokale og regionale myndigheder inddrages i gennemførelsen af planerne og navnlig i overvågningen heraf, og til at sikre, at der afholdes høringer om eventuelle fremtidige ændringer eller nye planer;
39.

bemærker, at nogle medlemsstater anser beskatning af store stærkt digitaliserede virksomheder for at være et presserende problem og derfor har indført afgifter på digitale tjenester på nationalt plan; bemærker, at disse nationale digitale afgifter har en indvirkning på international handel og internationale forhandlinger; understreger imidlertid, at indførelse af nationale løsninger kan skabe en risiko for fragmentering og skattemæssig usikkerhed inden for det indre marked; understreger, at stigningen i nationale foranstaltninger gør det endnu mere presserende at indføre en koordineret europæisk løsning; minder om, at disse nationale foranstaltninger bør udfases, hvis der findes en multilateral løsning;
11.

opfordrer alle interessenter til at intensivere kampen mod desinformation på internettet, falske nyheder og pseudovidenskab; opfordrer regeringerne i begge regioner og internationale organisationer til at samarbejde med onlineplatforme for at finde effektive løsninger på problemet med »infodemien«; glæder sig over oprettelsen af PortalCheck.org, et nyt onlineressourcecenter for faktatjekkere i Latinamerika og Caribien til bekæmpelse af desinformation om covid-19, som støttes af Den Europæiske Union; bemærker imidlertid, at regeringerne bør afholde sig fra at bruge kampen mod desinformation til at undertrykke politiske udtalelser og begrænse borgernes grundlæggende frihedsrettigheder;
16.

opfordrer Kommissionen til i overensstemmelse med sin handlingsplan for den europæiske søjle for sociale rettigheder at fremsætte et forslag til revision af Barcelonamålene og kvalitetsrammen for førskoleundervisning og børnepasning med henblik på at støtte yderligere opadgående konvergens mellem medlemsstaterne inden for førskoleundervisning og børnepasning; understreger behovet for EU-initiativer til støtte for online- og fjernundervisning med henblik på en mere fleksibel og inklusiv grundskoleuddannelse og undervisning på sekundærtrinnet, samtidig med at man bevarer personlig læring som den primære undervisningsmetode med garanteret adgang for alle børn, navnlig børn med handicap; opfordrer medlemsstaterne til at bygge bro over den digitale kløft og samtidig opskalere og prioritere internetforbindelsen i fjerntliggende områder og landdistrikter, eftersom 10 % af husstandene i EU stadig mangler internetadgang; opfordrer til et offentlig-privat partnerskab i hele Europa for at investere i at mindske den digitale kløft og styrke børn via digitale færdigheder og iværksætterkvalifikationer; understreger vigtigheden af lige adgang til digital infrastruktur og digitale færdigheder for børn, lærere og forældre både i by- og landområder for at undgå en digital kløft og for børn i afsides beliggende og perifere områder; opfordrer Kommissionen og medlemsstaterne til at yde finansiel støtte til områder med behov for teknologisk opgradering og omfattende digital uddannelse til både lærere og studerende for at sætte dem i stand til at tilpasse sig nye teknologier;
9.

opfordrer medlemsstaterne og Kommissionen til i fællesskab at indkøbe diagnosetestkit og indgå fælles kontrakter med leverandører af laboratorietjenester inden for medicinske analyser med henblik på at øge covid-19-testkapaciteten på EU-plan; understreger, at der er nødvendigt at sikre en høj grad af gennemsigtighed og kontrol i forbindelse med offentlige indkøb på sundhedsområdet; understreger, at det er af afgørende betydning at sikre, at Kommissionen reserverer et tilstrækkeligt budget til at erhverve det udstyr, der er omhandlet i dette punkt, således at den kan træffe hurtige og overbevisende foranstaltninger;
7.

opfordrer den pakistanske regering til utvetydigt at fordømme tilskyndelse til vold og forskelsbehandling af religiøse mindretal i landet; opfordrer den pakistanske regering til at indføre effektive, proceduremæssige og institutionelle beskyttelsesforanstaltninger på efterforsknings-, retsforfølgelses- og domstolsniveau for at forhindre misbrug af blasfemilovene, indtil de afskaffes; beklager den fortsatte forskelsbehandling af og vold mod religiøse mindretal i Pakistan, herunder kristne, ahmadimuslimer, shiamuslimer og hinduer; minder om angrebet i 2014 på ahmadisamfundet i Gujranwala efter anklager om blasfemi mod dets medlem Aqib Saleem, som blev frikendt ved domstolen, og hvor tre medlemmer af ahmadisamfundet, herunder to børn, døde under angrebet; bemærker, at det er blevet gjort til et krav, at ingen politibetjent under en politikommissærs niveau må efterforske anklager, inden en sag er blevet registreret;
26.

opfordrer medlemsstaterne til at lette systematisk udveksling af data om periodiske syn og kilometerstand mellem deres respektive kompetente myndigheder for syn, registrering og godkendelse af køretøjer, fabrikanter af testudstyr og køretøjsfabrikanter; glæder sig i denne forbindelse over Kommissionens gennemførlighedsstudie om køretøjsinformationsplatformen; opfordrer Kommissionen og medlemsstaterne til at arbejde for at sikre, at der oprettes en køretøjsinformationsplatform som led i den næste revision med henblik på at fremskynde og lette dataudvekslingen og sikre en mere effektiv samordning mellem medlemsstaterne; understreger, at denne køretøjsinformationsplatform bør muliggøre en helt papirløs syns- og dataudvekslingsproces under fuld hensyntagen til cybersikkerhed og databeskyttelse over for tredjeparter; glæder sig i denne forbindelse over Kommissionens ibrugtagning af EU MOVEHUB-platformen og dens nyligt udviklede ODOCAR-modul, der tilvejebringer en IT-infrastruktur til udveksling af kilometertal i hele Unionen på grundlag af en databaseløsning, herunder muligheden for at udveksle oplysninger med Eucaris-netværket; opfordrer Kommissionen til at vurdere, om det ved en fremtidig revision bør gøres obligatorisk for medlemsstaterne at anvende EU MOVEHUB;
50.

anerkender den vigtige rolle, som en sund jordbund spiller som det største jordbaserede kulstofdræn til opsamling og lagring af kulstof, navnlig i kombination med fordelene ved vådområder og naturbaserede løsninger, som skal fremme opfyldelsen af klimamålene for 2030 samt Unionens mål om klimaneutralitet senest i 2050; understreger, at den nye jordbundsstrategi bør sikre, at jordbundens bidrag til modvirkning af og tilpasning til klimaændringer indgår i en sammenhæng med resten af EU's klimapolitiske arkitektur; opfordrer derfor medlemsstaterne til at styrke genoprettelsen og den bæredygtige anvendelse af jordbunden som et redskab for klimapolitikken i deres nationale energi- og klimaplaner og navnlig i de foranstaltninger, der gælder for landbrugssektoren og sektoren for arealanvendelse, ændringer i arealanvendelse og skovbrug (LULUCF), og til at bevare, genoprette og øge kulstofdrænene (navnlig i områder med kulstofrig jordbund såsom græsarealer og tørvemoser) og desuden til at gøre en indsats for at fremme den bæredygtige brug af jordbunden som led i landbrugspolitikken og reducere emissionerne fra landbruget; mener, at foranstaltninger til at øge kulstofbindingen i jorden bør støttes; glæder sig navnlig over Kommissionens meddelelse om et initiativ vedrørende kulstoflagrende dyrkning og opfordrer Kommissionen til at undersøge flere muligheder;
14.

roser Colombias bemærkelsesværdige og hidtil usete skridt til at give midlertidig beskyttelsesstatus til ca. 1 800 000 venezuelanske migranter, der er bosiddende i landet, hvilket vil bidrage til at sikre udøvelse og beskyttelse af deres menneskerettigheder og mindske de menneskelige lidelser for de venezuelanske migranter i Colombia, og samtidig skabe muligheder for bedre bistand, herunder vaccination mod covid-19, beskyttelse og social integration; håber, at EU's initiativ til at bistå de regionale bestræbelser på at håndtere migrationskrisen vil bane vejen for øget støtte i overensstemmelse med Colombias enestående solidaritet, og opfordrer andre medlemmer af det internationale samfund til at mødes for at støtte Colombia i denne proces; opfordrer til at styrke indsatsen for at finde en politisk og demokratisk løsning på krisen i Venezuela;
23.

bemærker, at digitaliseringen og automatiseringen af søfartssektoren, havne og skibe har et betydeligt potentiale til at bidrage til en reduktion af sektorens emissioner og spiller en central rolle i dekarboniseringen af sektoren i overensstemmelse med ambitionerne i den grønne pagt, navnlig gennem øget udveksling af ajourførte og verificerede data, der kan anvendes til at gennemføre tekniske opgaver og vedligeholdelse, f.eks. til at forudse den mest brændstoføkonomiske måde at sejle et skib ad en bestemt rute, og til optimering af havneanløb, hvilket bidrager til at reducere ventetiderne for fartøjer i havnene og dermed emissionerne; understreger behovet for at anvende digitalisering som et middel til at styrke samarbejdet mellem interessenter i sektoren og dermed gøre skibene mere energieffektive for at sætte dem i stand til at opfylde emissionskontrolstandarder og lette forvaltningen af miljørisici; opfordrer til handling og investering i digitalisering, forskning og innovation, navnlig til udvikling og harmonisering af anvendelsen på tværs af grænserne af trafikovervågnings- og trafikinformationssystemer for skibsfarten (VTMIS); bemærker, at udbredelsen af digitalisering og automatisering i søfartsindustrien vil afstedkomme en ændring i de individuelle jobspecifikationer og kvalifikationer, der kræves; påpeger, at disse forskellige kvalifikationer og vidensområder, især med hensyn til informationsteknologi, vil være påkrævet hos søfarende for at sikre skibenes sikkerhed og operationelle effektivitet;